آذربایجان کاپریچیوسوبسته‌کار: فیکرت امیراوفدیریژور: مایسترو نیازیبو اثر "آذربایجان" دیر. یعنی آذربای

آذربایجان کاپریچیوسوبسته‌کار: فیکرت امیراوفدیریژور: مایسترو نیازیبو اثر "آذربایجان" دیر. یعنی آذربایجان آدینا عایید اولان بوتون تاریخ، کولتور، غرور، آغری-آجی، ظفرلر، حسرت‌لر ... هامیسی بو موسیقی ده اوز عکس صداسینی تاپمیشدیر. ▪️دقیق قولاق آسسان، نسیمی‌بابامیزین حلب‌ده نئجه سویولدوغونو، فضولی بابامیزین کریلا دا نئجه یانا-یانا لیلی-مجنون یازماسینی، سولطان سلیم ایله شاه اسماعیل بابامیزین چالدیران ساواشینی، دده قوربانی‌نین اسارتی‌نی، آشیق عابباس توفارقانلی‌نین اصفهان شاهلیغیندا ناچارلیغینی ... تام دقیق و آیدین شکیلده بو اثر ده گوررسن.▪️شیرواندا سید عظیم بیت‌الصفانی قوروب فضولی یه نظیره‌لر یازدیریر. تبریزده حاج رضا صراف، قوسی‌نین شعرلرینی شرح ائدیر. اهرده عندلیب قره‌جه‌داغی قصیده یازیر، اردبیل ده نصرت اردبیلی اوز شوریده‌لرینی باشینا ییغیب، اوشتوبونده نباتی رقصه گلیب دیوانه وار ... کوراوغلو نون قیر آتی‌نین کیشنرتی‌سین ائشیردرسن، نبی‌نین بوز آتی‌نین دوردم چاپیشین. حتی آشیق جنونون چنلی بئلده بوی بویلاماسین و سوی سویله‌مه‌سین ده ائشیدرسن. بیردن باخارسان کی خان عمی شوشا قالاسیندا قاراباغ شیکسته‌سی اوخویور،